

DEVECSER VÁROS ÖNKORMÁNYZATA KÉPVISELŐ-TESTÜLETÉNEK
9/2026.(V.26.) önkormányzati rendelete

a Devecser Városkártyáról

(egységes szerkezetben a módosításáról szóló 20/2026.(XI.5.) önkormányzati rendelettel)


[1] A rendelet megalkotásának célja: Devecser Város Önkormányzata Képviselő-testülete a Devecser Városkártya létrehozásával erősíteni kívánja a közösséghez, Devecserhez való tartozást, népszerűsíteni szeretné a települést és a szolgáltatások kedvezményes hozzáférhetőségével ösztönözni kívánja a vásárlóerő helyben maradását.
[2] Devecser Város Önkormányzatának Képviselő-testülete az Alaptörvény 32. cikk (1) bekezdés a) pontjában meghatározott feladatkörében és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 13. pontjában meghatározott feladatkörében eljárva a következőket rendeli el:

1. § Devecser Városkártya igénylésére jogosult:
[footnoteRef:1]a) az a 14. életévét betöltött, természetes személy, aki Devecserben, Borszörcsökön, Kolontáron, Pusztamiskén, Somlóvásárhelyen, Devecser Város Önkormányzatával (a továbbiakban: Önkormányzat) társult önkormányzat közigazgatási területén állandó lakóhellyel rendelkezik, [1:  Módosította a 20/2026.(XI.5.) önkormányzati rendelet, hatályos 2027. január 1. napjától.] 

[footnoteRef:2]b) az Önkormányzat, az Önkormányzat részvételével működő társulás fenntartásában lévő intézmény dolgozója, az Önkormányzat többségi tulajdonában lévő gazdasági társaság dolgozója [2:  Módosította a 20/2026.(XI.5.) önkormányzati rendelet, hatályos 2027. január 1. napjától.] 

c) a Devecser Városkártya Programban résztvevő vállalkozás, intézmény, szervezet alkalmazásában álló személy lakóhelytől függetlenül,
d) a devecseri székhelyű oktatási intézmény nappali tagozatos tanulója lakóhelytől függetlenül.

2. § A Devecser Városkártyát személyesen, az 1. melléklet szerinti adatlap kitöltésével lehet igényelni a Devecseri Polgármesteri Hivatalban (8460 Devecser, Deák tér 1.) és a Devecseri Kastélykönyvtár és Művelődési Központban (8460 Devecser, Petőfi tér 5.) nyitvatartási időben.

3. § A Devecser Városkártya igénylésekor az alábbi jogosultságot igazoló dokumentumokat szükséges bemutatni:
[footnoteRef:3]a) devecseri, borszörcsök, kolontári, pusztamiskei, somlóvásárhelyi, az Önkormányzattal társult önkormányzat közigazgatási területén állandó lakóhellyel rendelkező igénylő esetében a lakcímkártyát, [3:  Módosította a 20/2026.(XI.5.) önkormányzati rendelet, hatályos 2027. január 1. napjától.] 

b) a Devecser Városkártya Programban résztvevő vállalkozás, intézmény, szervezet alkalmazásában álló dolgozó esetében a munkáltatói igazolást, vagy a munkaszerződést, 
c) devecseri székhelyű oktatási intézmény nappali tagozatos tanulója esetében a diákigazolványt. 

4. § (1) A Devecser Városkártya egyszeri 3.000 forintos éves kártyadíj megfizetése ellenében igényelhető. 
(2) Az éves kártyadíjat csekken lehet befizetni. 
(3) A befizetést igazoló dokumentumot a Devecser Városkártya igénylésekor be kell mutatni.

5. § A Devecser Városkártya névre szóló, át nem ruházható, sorszámozott, az adott tárgyévben december 31-ig érvényes.

6. § (1) A Devecser Városkártya legyártásáról és az igénylő kiértesítéséről a Devecseri Kastélykönyvtár és Művelődési Központ gondoskodik.
(2) A Devecseri Polgármeseri Hivatalban leadott kártyaigénylő adatlapok a benyújtást követő munkanapon, papíralapon kerülnek továbbításra a Devecseri Kastélykönyvtár és Művelődési Központ részére. 
(3) A Devecser Városkártyát az igénylő a kiértesítését követően személyesen veheti át a Devecseri Kastélykönyvtár és Művelődési Központban nyitvatartási időben.
(4) A Devecser Devecseri Kastélykönyvtár és Művelődési Központ a kiadott Devecser Városkártyákról nyilvántartást vezet.

7. § (1) A Devecser Városkártya birtokosa köteles a kártya kiállításának alapjául szolgáló jogosultság megszűnését 8 napon belül a Devecseri Polgármesteri Hivatal vagy a Devecseri Kastélykönyvtár és Művelődési Központ részére írásban bejelenteni. 
(2) A Devecseri Polgármeseri Hivatalhoz érkezett bejelentés a beérkezést követő munkanapon, papíralapon továbbításra kerül a Devecseri Kastélykönyvtár és Művelődési Központ részére a Devecser Városkártya érvénytelenítése és a nyilvántartás módosítása céljából.

8. § A Devecseri Kastélykönyvtár és Művelődési Központ a Devecser Városkártyát érvényteleníti, ha
a) a Devecser Városkártyára vonatkozó jogosultságának megszűnését megállapítja,
b) azt nem az arra jogosult személy használja,
c) a Devecser Városkártyához tartozó adatok és a kártyabirtokos személyes azonosító adatai között eltérés van,
d) a Devecser Városkártya megrongálódásáról, elvesztéséről, ellopásáról, illetve a kártyával való bármilyen egyéb visszaélésről szerez tudomást,
e) a Devecser Városkártya birtokos írásbeli nyilatkozatban kéri a kártyához tartozó adatok törlését.

9. § (1) A Devecser Városkártya birtokosa a kártya bemutatásával jogosult az elfogadópartnereknél igénybe venni a regisztrált kedvezményt vagy előnyt.
(2) Az elfogadópartnerek által nyújtott kedvezmények, szolgáltatások, előnyök igénybevételére kizárólag a Devecser Városkártyát kiváltó kártyabirtokos jogosult.
(3) Az elfogadópartner jogosult a Devecser Városkártya érvényességét ellenőrizni. 
(4) Az elfogadópartnerek listája, a kártyával kapcsolatos információk és az elérhető kedvezmények a www.devecser.hu honlapon kerülnek közzétételre.

10. § A Devecser Városkártyával igénybe vehető regisztrált kedvezmény biztosítására az Önkormányzat köt együttműködési megállapodást az elfogadóhellyel.

11. § Ez a rendelet 2026. május 27-én lép hatályba.

            

                Ferenczi Gábor                                                                     Vörösné Soós Ágnes
	                  polgármester	                                                                                    jegyző

A rendelet kihirdetve: 2026. május 26.



Vörösné Soós Ágnes
jegyző
[bookmark: _Hlk212034810]

[footnoteRef:4]1. melléklet a 9/2026.(V.26.) önkormányzati rendelethez [4:  Módosította a 20/2026.(XI.5.) önkormányzati rendelet, hatályos 2027. január 1. napjától.
] 


Adatlap 
Devecser Városkártya igényléshez

	Név: 

	

	Születési idő:

	

	Állandó lakcím:

	

	Telefonszám:

	

	E-mail cím:

	



Devecser Város Önkormányzata Képviselő-testülete Devecser Városkártyáról szóló 9/2026.(V.26.) önkormányzati rendeletének hatályos rendelkezései alapján Devecser Városkártya iránti igényt terjesztek elő: (kérjük a jogosultság betűjelét bekarikázni és a kért adatokkal kitölteni)

a) Devecserben / Borszörcsökön / Kolontáron / Pusztamiskén / Somlóvásárhelyen / Devecser Város Önkormányzatával (a továbbiakban: Önkormányzat) társult önkormányzat közigazgatási területén (a település neve: ___________________) állandó lakóhellyel rendelkezem (kérjük a megfelelő részt aláhúzni és kitölteni)

b) az Önkormányzat, az Önkormányzat részvételével működő társulás fenntartásában lévő intézmény dolgozója, az Önkormányzat többségi tulajdonában lévő gazdasági társaság dolgozója vagyok, az intézmény vagy szervezet megnevezése:

___________________________________________________________________________

c) a Devecser Városkártya Programban résztvevő vállalkozás, intézmény, szervezet alkalmazásában álló személy vagyok, a vállalkozás, intézmény, szervezet megnevezése, székhelye:

___________________________________________________________________________

d) devecseri székhelyű oktatási intézmény nappali tagozatos tanulója vagyok, az intézmény megnevezése:

___________________________________________________________________________

Büntetőjogi felelősségem tudatában kijelentem, hogy a fenti adatok a valóságnak megfelelnek.

Devecser, 20 _____________________				______________________
										  aláírás



Záradék: (ügyintéző tölti ki!)


	Az adatlap benyújtásakor a dokumentum bemutatásra került

	igen
	nem

	Devecseri, borszörcsöki, kolontári, pusztamiskei, somlóvásárhelyi, Devecser Város Önkormányzatával társult önkormányzat közigazgatási területén állandó lakóhellyel rendelkező igénylő esetében a lakcímkártya
	
	

	Devecser Városkártya Programban résztvevő vállalkozás, intézmény, szervezet alkalmazásában álló dolgozó esetében a munkáltatói igazolás, vagy munkaszerződés
	
	

	Devecseri székhelyű oktatási intézmény nappali tagozatos tanulója esetében a diákigazolvány
	
	

	3.000 forintos éves kártyadíj megfizetését igazoló dokumentum
	
	




								        _________________________
									    ügyintéző




A _____ sorszámú Devecser Városkártyát átvettem.


Devecser, 20 _____________________				

______________________
		   aláírás


